# **DECIZIA ETAPEI DE ÎNCADRARE**

## Nr. din .02.2020

Ca urmare a solicitării de emitere a acordului de mediu adresate de **Comuna Dorna Candrenilor**, cu sediul în com. Dorna Candrenilor, str. Principală, nr. 85, judeţul Suceava, înregistrată la APM Suceava cu nr. 15484 din 28.11.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.01.2020, că proiectul **“Modernizare drumuri comunale în com. Dorna Candrenilor, județul Suceava\*** propus a fi amplasat în com. Dorna Candrenilor, satele Dorna Candrenilor, Dealu Floreni, Poiana Negrii,jud. Suceava nu se supune evaluării impactului asupra mediului și nu se supune evaluării adecvate.

 Justificarea prezentei decizii:

 I. Motivele pe baza cărora s-a stabilit neefectuarea evaluării impactului asupra mediului, conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului anexa 2, pct. 13, lit. a;

*Lucrările proiectate*

**Traseul in plan**

Traseul proiectat se suprapune peste cel existent evitând exproprierile și va fi format dintr-o succesiune de aliniamente si curbe, conform prevederilor legale. Proiectul tehnic este elaborate pentru modernizarea unor sectoare de drumuri comunale şi Strada Gării cu lungimea totală de 4505 m, conform tabelului:

|  |
| --- |
| CENTRALIZATOR DRUMURI COMUNALE SI STRAZI |
| Nr. crt. | Denumire strada | Lungime (m) | Latime carosabil (m) |
| 1 | Drum comunal Rachita | 1.860,00 | 4,00 |
| 2 | Strada Garii | 220,00 | 4,00 |
| 3 | Drum comunal Biserica Dorna Candrenilor | 600,00 | 4,00 |
| 4 | Drum comunal Secu-Pripor | 500,00 | 4,00 |
| 5 | Drum comunal Piatra | 800,00 | 4,00 |
| 6 | Drum comunal Biserica Poiana Negrii | 525,00 | 5,50 |
| Total  | 4.505,00 |

 Elementele geometrice ale traseului proiectat urmaresc traseul existent corectandu-l astfel:

-corecții ușoare de traseu pentru a corecta aliniamentele si pentru imbunatatirea curbelor de racordare in plan existente, calibrând platforma drumului si santurile necesare intre limitele de proprietate, fără insa a afecta proprietăţile adiacente drumurilor;

-introducerea curbelor progresive acolo unde este necesar (Fiind vorba de un drum existent nu se vor proiecta lucrări de supralărgire/supraînălţare în curbe decât daca spaţiul permite acest lucru);

Proiectarea traseului tine cont de platforma actuala, corectiile ce se vor aduce fiind locale.

**Profilul longitudinal**

Linia rosie proiectata a fost stabilita tinand cont de urmatoarele aspecte:

* asigurarea unui confort corespunzator in circulatie;
* executarea unui volum minim de lucrari (sapaturi, miscari de terasamente,etc);
* asigurarea scurgerii apelor;
* asigurarea acceselor la proprietati;
* respectarea pasului de proiectare si a razelor minime de racordare impuse de standardele in vigoare.

La proiectarea in profil longitudinal s-a urmarit corectarea profilului existent al drumurilor.

**Profilul transversal**

Elemente geometrice in profil transversal:

* Latimea partii carosabile: 4,00-5,50m;
* Latimea acostamentelor: 2x0,50m;2x0,75m;
* Latimea platformei: 5,00-7,00m;

Panta transversala in aliniament:

-parte carosabila: 2,5% (in acoperis sau panta unica);

-acostamente: 4%.

**Structura rutieră**

 Stractura rutiera noua pe drumurile comunale:

- 4 cm strat de uzura din BA 16 conform AND 605;

- 6 cm strat de legatura din BAD 22,4 conform AND 605;

- 30 cm strat de piatra sparta impanata conform SR EN 13242;

- 20 cm strat de piatra sparta amestec optimal conform SR EN 13242;

Structura rutiera ranforsata pe Strada Garii:

- 4 cm strat de uzura din BA 16 conform AND 605;

- 6 cm strat de legatura din BAD 22,4 conform AND 605;

- 6-8 cm strat de corectie si aducere la profil din ABPC 31,5 conform AND605;

- frezare asfalt existent;

 Acostamente

 Acostamentele vor avea lăţimea de 0,50 - 0,75m încadrând partea carosabila de o parte si de cealaltă.

 Acostamentelor, in cazul drumurilor comunale, vor fi realizate dintr-un strat de piatra sparta cu grosimea de 15cm. Pe Strada Garii acostamentele vor fi realizate dintr-un strat de 18 cm de piatra sparta.

**Platforme de incrucisare**

Pentru asigurarea fluentei traficului, avand in vedere ca strazile proiectate sunt cu o banda de circulatie s-au amenajat platforme de incrucisare in functie de vizibilitate si spatiul disponibil in teren. Acestea au latimea de 2.00 m, lungimea de 20.00 m si se racordeaza cu pene racord pe o lungime de 10m la drumului proiectat. Platforma de incrucisare de pe Drumul comunal Biserica Dorna Candrenilor km 0+010.00 dr. va avea latimea de 3.50 m si lungimea de 20.00m.

**Scurgerea apelor**

Scurgerea apelor pluviale a fost asigurata prin amenajarea pantelor transversale (2.5% in acoperis si panta unica) si longitudinale ale partii carosabile si acostamentelor, colectate prin dispozitivele de scurgere proiectate: santuri trapezoidale si rigole triunghiulare cu sectiunea protejata, rigole ranforsate, rigole carosabile de traversare si podete tubulare noi cu diametre de 300-1000 mm si lungimi de 6.00-12.50 m, precum si un pod nou peste Valea Negrisoara cu lungimea de 21.30 m.

Podetele noi au fost dimensionate cu o deschidere care sa asigure debuseul necesar pentru scurgerea normala a apei.

**Pod peste valea Negrisoara:**

SUPRASTRUCTURA

Structura de rezistenta a suprastructurii este pe 6 grinzi prefabricare, de tip „I” dispuse la distanţa de 1.04 m interax. Caracteristicile geometrice ale grinzilor prefabricate cu armatura preintinsa sunt: L=14.00m si h=0.72m grosime. Placa de suprabetonare este realizata din beton armat clasa C30/37 si otel B500C. Suprastructura are pe carosabil panta transversala in acoperis de 2%.

Podul va avea lungimea de 21.30m, lumina de 12.70m, iar latimea suprastructurii de 7.60m din care latimea partii carosabile va fi de 7.00 si doua grinzi parapet 2x30cm pe care se vor amplasa parapet metalic pietonal.

Calea pe pod are urmatoarea stratificatie: hidroizolatie performanta continua de 1cm pentru poduri, iar imbracamintea pe carosabil este din 2x4cm BAP16.

Grinzile reazema pe culee prin reazeme de neopren de 19mm grosime.

INFRASTRUCTURA

Culeele de latime 7.20m, au elevatia alcatuita din zid frontal cu cuneta, bancheta, zid de garda si ziduri intoarse din beton C30/37. Inaltimea elevatiilor este de 3.75m, iar latimea acestora este de 1.30m. Elevatiile culeelor sunt alcatuite din din zid frontal cu cuneta, bancheta, zid de garda si ziduri intoarse.

Culeele sunt prevazute cu drenuri din piatra bruta negeliva de grosime 0.50m invelite in geotextil anticontaminant bistrat, asezat pe cuneta de 0.50m, a caror rigole conduc apa de infiltratii catre barbacane din teava PVC ø110mm.

Fetele dinspre teren ale elevatiilor culeelor sunt protejate prin hidroizolare cu emulsie cationica cu rupere rapida.

Fundatiile culeelor sunt directe de latime 7.50m, inaltime 2.50m cu o treapta de 0.50m la 1.25m, grosime pe normala la talpa fundatiei de 2.90m si grosime la nivel de rost fundatie-elevatie de 2.40m. Betonul in fundatie este de clasa C16/20 si otel B500C. Fundatiile sunt incastrate in stratul argila marnoasa.

ZONELE DE RACORDARE SI RAMPE DE ACCES LA POD

Racordarea in sens longitudinal este cu 2x6 placi de racordare din beton C20/25, otel B500C, de dimensiune 1.00x3.00x0.20m, rezemate la un capat pe zidul de garda si la celalalt capat pe grinda de rezemare din beton C20/25 de sectiune 0.40x0.40 si lungime de 6.20m. Grinda de rezemare este dispusa pe un prism de piatra sparta

Racordarea in sens transversal este facuta ziduri intoarse si aripi/ziduri de dirijare. Aripile/zidurile de dirijare sunt cu elevatii din beton armat C25/30, iar fundatiile din beton C16/20. Aripile/zidurile de dirijare sunt prevazute cu drenuri din piatra bruta negeliva de grosime 0.50m invelite in geotextil anticontaminant bistrat, asezat pe cuneta de 0.50m, a caror rigole conduc apa de infiltratii catre barbacane din teava PVC ø110mm.

AMENAJAREA ALBIE

La albia este prevazuta decolmatarea si reprofilarea acesteia pe o distanta de 25.00m in amonte si aval de pod. In zona podului este prevazuta pereerea fundului albiei cu 15cm pereu de beton C20/25, dispus pe 10cm ballast nisipos. Pereul este incheiat cu pinteni de sectiunea de 0.60x1.20m din beton C20/25, ancorati in maluri si protejati cu anrocamente.

**Amenajarea intersectiilor cu drumuri laterale**

In vederea protejarii si mentinerii in stare corespunzatoare a noii lucrari, se propune amenjarea drumurilor laterale existente.

 Pentru a evita aducerea noroiului pe partea carosabila, toate drumurile laterale au fost amenajate pe minim 20.00 m lungime si latime variabila in functie de ampriza existenta.

 Structura rutiera pe aceste drumuri este identica cu structura drumurilor proiectate.

 Racordarea în plan a străzilor laterale cu strada proiectata se va face prin intermediul arcelor de cerc având raza de minim 6.00 m. În condiții excepționale, acolo unde spațiul o impune, aceste raze se vor putea reduce, astfel încât să nu fie afectate proprietățile existente.

**Lucrari de consolidare**

 Nu este cazul.

**Accese la proprietare**

 Au fost proiectate accese la proprietate acolo unde este cazul, cu diametrul de 315 mm si lungimi cuprinse intre 2.00 si 10.00 m.

**Siguranta circulatiei**

 **E**lementele geometrice in plan, profil longitudinal si transversal au fost astfel amenajate incat circulatia sa se desfasoare in conditii de deplina siguranta si confort.

Pe parcursul executiei, drumul va fi semnalizat conform "Normelor metodologice privind conditiile de inchidere a circulatiei si de instituire a restrictiilor de circulatie in vederea executarii de lucrari in zona drumului public si / sau pentru protejarea drumului".

Pe langa aceste elemente pentru rezolvarea problemelor de siguranta circulatiei au fost prevazute lucrari de:

* semnalizare cu indicatoare;
* marcaj longitudinal;
* parapet rutier;

In perioada de primavara se vor institui restrictii de limitare de tonaj de pana la 8 tone.

 De asemenea pe sectoarele de drum cu declivitati in profil longitudinal mai mari de 7% se vor lua masuri speciale de siguranta a circulatiei:

-se va asigura dezapezirea pe timp de iarna;

-se vor asigura gramezi de nisip, pe timp de iarna, la marginea drumului;

-se va asigura vizibilitatea in varf de panta;

-se va asigura drenajul suprafetei carosabile.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: suprafeţele de teren afectate de lucrările de modernizare drumuri vor fi aduse, la finalizarea lucrărilor, la starea iniţială;

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie va fi generat zgomot şi pulberi de către utilajele şi mijloacele de transport, dar impactul va fi nesemnificativ, fiind pe perioadă scurtă, pet imp de zi;

 **f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **g)** *riscurile pentru sănătatea umană*: nu este cazul.

 **Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 69/24.10.2019 eliberat de Primăria Comunei Dorna Candrenilor, terenul este domeniu public de interes local al Comunei Dorna Candrenilor, având folosinţa actuală de drum comunal.

b) *bogăţia, disponibilitatea, calitatea şi capacitatea de regenerare relative ale resurselor naturale ( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- nu este cazul;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 II. Motivele pe baza cărora s-a stabilit necesitatea neefectuării evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă:

* Nu este cazul. Autoritatea competentă pentru gospodărirea apelor a emis avizul de gospodărire a apelor nr. 4 din 17.01.20120.

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 69/24.10.2019 eliberat de Primăria Comunei Dorna Candrenilor ;
2. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
3. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
4. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
5. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
6. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

 La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| **Şef Serviciu****Avize, Acorduri, Autorizaţii,Adina HOBJILĂ** | **Şef Serviciu****Calitatea Factorilor de Mediu,Anca IONCE** |
| **Întocmit,cons. Doru COJOCARU** |  |